เงินหยวนร่วงต่ำสุดในรอบ 6 ปี หวั่นนโยบายทรัมป์กระทบค่าเงิน-การค้าจีน - FINNOMENA
เงินหยวนปรับตัวลดลง 0.2% แตะ 6.7907 หยวนต่อดอลลาร์ ทำสถิติต่ำสุดในรอบ 6 ปี หวั่นนโยบาย โดนัลด์ ทรัมป์ กระทบค่าเงิน-การค้าจีน หลังได้รับตำแหน่งประธานาธิบดีคนใหม่ของสหรัฐ
10 พ.ย. 2559

เงินหยวนปรับตัวลดลง 0.2% แตะ 6.7907 หยวนต่อดอลลาร์ ทำสถิติต่ำสุดในรอบ 6 ปี หวั่นนโยบาย โดนัลด์ ทรัมป์ กระทบค่าเงิน-การค้าจีน หลังได้รับตำแหน่งประธานาธิบดีคนใหม่ของสหรัฐ
โดยความสัมพันธ์ทางการค้าระหว่างสหรัฐกับจีนตกอยู่ในภาวะตึงเครียด หลังทรัมป์เคยกล่าวหาจีนว่าแย่งงานคนอเมริกัน
แถมยังเคยกล่าวตอนหาเสียงว่า หากตนได้รับเลือกให้เป็นประธานาธิบดี เขาจะสั่งการให้รัฐมนตรีคลังระบุว่าจีนปั่นค่าเงิน และจะนำกรณีพิพาทด้านการค้าระหว่างจีนและสหรัฐไปร้องเรียนกับองค์การการค้าโลก
อีกทั้งทรัมป์ยังเตรียมเก็บภาษีศุลกากรในอัตรา 45% สำหรับสินค้าที่ส่งออกจากจีน หรืออาจลดค่าเงินดอลลาร์เพื่อกระตุ้นการส่งออกของสหรัฐด้วย
ขณะที่ล่าสุดด้านประธานาธิบดีของจีน ได้ส่งสาส์นแสดงความยินดีต่อนายโดนัลด์ ทรัมป์ กล่าวว่าจีนและสหรัฐจะสามารถทำงานร่วมกันบนหลักการที่ทั้งสองฝ่ายต่างก็ได้รับประโยชน์ และหวังที่จะรักษาความสัมพันธ์ที่ยาวนานระหว่างประเทศทั้งสองต่อไป
และที่น่าเป็นห่วงอีกเรื่องคือ ธุรกิจอีคอมเมิร์ซของจีนอาจเผชิญกับความท้าทายระลอกใหม่ ซึ่งรวมถึงอาลีบาบา และไป่ตู่ หลังจากนายโดนัลด์ ทรัมป์ ชนะเลือกการเลือกตั้งประธานาธิบดีสหรัฐในครั้งนี้ เนื่องจากในปัจจุบันผู้ค้าชาวจีนจำนวนมากใช้ช่องทางการค้าผ่านทางเว็ปไซต์ AliExpress เพื่อขายสินค้าให้กับลูกค้าในสหรัฐอเมริกา
อ่านเต็มๆได้ที่ : http://www.ryt9.com/s/iq21/2547075
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
จีน
ทรัมป์
ประธานาธิบดี
สหรัฐ
เงินหยวน
แชร์บทความ: